Míčov-Sušice

Municipo Míčov-Sušice situas en Ĉeĥio, regiono Pardubice, distrikto Chrudim, sur montodorso de Železné hory, 7 km sudoriente de la urbo Heřmanův Městec, ĉe la ŝoseo inter Heřmanův Městec kaj Třemošnice. Vivas ĉi tie  ().

 Partoj de municipo 
Al la komunumo apartenas vilaĝpartoj:
 Míčov
 Sušice
 Jetonice
 Rudov
 Zbyslavec

 Ripoza regiono 
Míčov-Sušice estas komunumo de malgrandaj vilaĝoj en bela pejzaĝo de montareto Železné hory, proksime de industria aglomeraĵo Pardubice - Chrudim. Pro tio multaj estintaj vilaĝaj domoj ĉi tie estas nun uzataj kiel ripozaj kabanoj kaj multaj kabanoj estis ĉi tie por tiu celo speciale konstruitaj. Plej multe da ili estas ĉe Lovětínský fiŝlago. La fiŝlago estas nutrata per pura montara akvo de Lovětínský rivereto, kiu post la fiŝlago rapide descendas tra Lovětínská ravino al la urbo Třemošnice.

 Turismo 
Lovětínský fiŝlago estas serĉata celo ankaŭ por baniĝemaj turistoj, kiuj povas veni ĉi tien per iu bone signita turisma pado, kies densa reto ĉi tie troviĝas: per la flava el Prachovice de la fervoja stacio, per la verda el Heřmanův Městec kaj per la ruĝa aŭ verda el Třemošnice kaj burgo Lichnice kaj eĉ el Chrudim. Trans vilaĝoj de la komunumo gvidas ankaŭ kelkaj biciklismaj traceoj.
El Míčov estas belega panoramo al ebenaĵo de Elbo kaj fone al foraj montaroj Krkonoše kaj Orlické hory.

 Historio 
Laŭ stilo de konstruo de la preĝejo de Sankta Mateo, kiu en Míčov troviĝas, oni povas opinii, ke la vilaĝo estis fondita en la 12-a aŭ komence de la 13-a jarcentoj. La unua skriba mencio pri ĝi estas nur el la duono de 14-a jarcento, kiam paroĥejo Míčov apartenis al dekanejo Chrudim. La preĝejo estis en la jaroj 1882 - 1884 tute rekonstruita en novgotika stilo.

 Loĝantaro 

 Pri vilaĝpartoj 
Vilaĝeto Sušice estas seninterspace ligita al Míčov kaj havas la saman karakteron.

Vilaĝoj Rudov, Jetonice kaj Zbyslavec troviĝas en protektata pejzaĝa regiono Železné hory. En tiuj vilaĝoj troviĝas plejparte pli malnovaj domoj kaj kabanoj. En Zbyslavec, sur la vilaĝplaco estas kampanileto.

 Pluaj fotoj 

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Eksteraj ligiloj 
 Oficialaj paĝoj de la vilaĝo 
 Paĝaro de mikroregiono Železné hory 
 Mapo
 Paĝaro de biciklovojo  
 Militista pietloko 


Kategorio:Municipoj en distrikto Chrudim
Kategorio:Vilaĝoj en distrikto Chrudim
Kategorio:Municipoj en Ĉeĥio kun kunmetita nomo
Kategorio:Setlejoj en Fera montaro